Ալվարեսզավր

Ալվարեսզավր (լատիներեն, Alvarezsaurus - «Ալվարեսի Սողուն»), դինոզավրերի ցեղ, որը ապրել է մոտ 88-74 միլիոն տարի առաջ ներկայիս Արգենտինայի Նեուկեն պրովինցիայի տարածքում։ Այս դինոզավրը ուներ մոտ 2 մետր երկարություն, 0.7 մետր հասակ և 20 կիլոգրամ քաշ։ Առաջին անգամ նկարագրվել է Խոսե Ֆեռնանդո Բոնապարտեի կողմից 1991 թվականին։

Նկարագրություն 
Ունի փշեր մեջքային ողերի վրա, ինչի հետևանքով մարմինը կոմպակտ տեսք է ստանում։ Մեջքի երկայնքով ձգվող կատարի բացակայությունը ապացուցում է, որ նա շատ նման է եղել թռչունի։ Պոչը տափակած և շատ երկար, մոտավորապես երկու անգամ մարմնից և վզից երկար։ Վիզը երկար և ճկուն։ Ալվարեսզավրը ուներ երկար և թեթև որքեր, որոնք բնորոշ են արագավազ կենդանիներին։ Ալվարեսզավրը համարվում է ալվարեսզավրիդ խմբի ամենապրիմիտիվ ներկայացուցիչը։ Հավանաբար այս դինոզավրերը սնվում էին միջատներով, փոքր կենդանիներով և այլ դինոզավրերի ձվերով։ Նրանց վերջույթների կառուցվածքը թույլ է տալիս ենթադրել, որ եղել են լավ մագլցողներ և հեշտությամբ բարձրացել են ծառերի վրա։

Հայտնաբերման պատմությունը 
Առաջին գտնված կմախքում բացակայում էին գանգը և առջևի վերջույթները։ Հետագայում հայտնաբերվեցին խմբի մյուս անդամների մնացորդները և գիտնականները կարողացան գնահատել, թե որքան արտասովոր է եղել այս կենդանին։ Սկզբնական շրջանում նրան վերականգնել են տիպիկ ցելուոզավրիդի վերջույթներով և այդ ռեստավրացիան պահպանվում է մինչև օրս։

Ծանոթագրություններ

Հղումներ

Գրականություն 
 Դինոզավրերի համաշխարհային հանրագիտարան - Դուգալ Դիքսոն - Մոսկվա, Эксмо, 2009 - ISBN 978-5-699-22144-8 - էջ 198.
 Դինոզավրերի պատկերազարդ տեղեկատու -Ա. Շարանով - Մոսկվա, ОНИКС, 2008 - ISBN 978-5-9603-0089-6 - էջ 16.
 Դինոզավրերի մեծ ատլաս - Սուսաննա Դավիդսոն, Ստեֆանի Տերենբուլ, Ռեիչել Ֆերտ - Մոսկվա, Росмэн, 2004 - ISBN 5-353-01605-X - էջ 118.

Դինոզավրեր